el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el el el en en el el en el en el el el en el el
Για τις περισσότερες ομάδες (όλες πλην των Philadelphia Eagles και των Green Bay Packers), το πρώτο τέταρτο της περιόδου, ίσως το λιγότερο σημαντικό, έχει παρέλθει.  Οι ομάδες ετοιμάζονται να μπουν στο κρίσιμο κομμάτι της σεζόν και το συμπέρασμα των τεσσάρων πρώτων παιχνιδιών δεν είναι άλλο από το πόσο διαφορετικοί δρόμοι διαγράφονται για κάθε ομάδα, αλλά και πόσο παραπλανητική υπήρξε η 1η αγωνιστική:
Οι Atlanta Falcons είναι δίκαια η Νο.1 επίθεση μετά από τέσσερα παιχνίδια. Παρά το περσινό δείγμα, όπου η ομάδα κατέρρευσε μετά το 5-0, η βελτίωση στην offensive line δείχνει πως συνέβαλε στην αναγέννηση όλου του unit και κυρίως του Matt Ryan. Οι Falcons βρίσκονται στο 3-1, έχοντας νικήσει εκτός  Oakland Raiders και New Orleans Saints, ενώ στην Atlanta κέρδισαν με σχετική άνεση και τους κατόχους του τίτλου της NFC, Carolina Panthers. Πλέον φαίνεται ειρωνικό, αλλά η μοναδική τους ήττα έχει έρθει εντός έδρας από τους κακούς Tampa Bay Buccaneers. Παρά το γεγονός ότι οι Falcons προσπάθησαν να μειώσουν το σκορ στο δεύτερο ημίχρονο της πρεμιέρας, τα πρώτα 30 αγωνιστικά λεπτά τους στο 2016, ήταν ικανά να τους κοστίσουν την πρώτη τους ήττα.
Σε αντίθεση με τους Falcons και επιβεβαιώνοντας ότι η πρώτη εβδομάδα ήταν παραπλανητική, οι Buccaneers, μετά την αρχική τους νίκη και το εντυπωσιακό 31-24, έχασαν 3 σερί παιχνίδια από Arizona Cardinals, Los Angeles Rams και Denver Broncos. Χειρότερο από το 1-3 ρεκόρ είναι το πως παίζουν οι Bucs. Παρά την δυσκολία του προγράμματος τους, η ομάδα του Dirk Koetter, δεν έδειξε το ίδιο μαχητική με την πρεμιέρα. Στα δύο από τα τρία παιχνίδια οι Bucs σκόραραν μόνο 7 πόντους, ενώ απέναντι στους αδύναμους επιθετικά Rams, δέχθηκαν 37 πόντους.
Όμοια με τους Buccaneers, οι Detroit Lions είχαν επίσης πετύχει μία μεγάλη νίκη στην πρεμιέρα, στην έδρα των Indianapolis Colts. Μία νίκη που άνοιξε την όρεξη στο Detroit. Οι ήττες που ακολούθησαν από τους Tennessee Titans, τους Green Bay Packers και τους Chicago Bears, ήταν η μία πιο απογοητευτική από την άλλη. Οι μεν Titans πήραν την νίκη στην τελευταία τους κατοχή, οι Packers τους διέσυραν, ενώ οι Bears πέτυχαν την μόνη τους νίκη για φέτος, αφήνοντας το Detroit στο 0-2 εντός της division χωρίς να έχουν παίξει ακόμα με την καλύτερη ομάδα της NFC North.
Σε όμοια μοίρα με τις δύο παραπάνω ομάδες, βρίσκονται και οι San Francisco 49ers. Η ομάδα του Chip Kelly έχασε στην offseason και συνεχίζει να χάνει μες στη χρονιά αρκετούς παίκτες. Ο quarterback Blaine Gabbert με την πάροδο των αγωνιστικών κάνει όλο και περισσότερα λάθη και η αντικατάσταση του μοιάζει αναγκαίο κακό. Η φωτεινή εξαίρεση που ακούει στο όνομα Carlos Hyde δεν είναι ικανή για να σώσει τη φετινή παρτίδα και έτσι από μόλις την 5η αγωνιστική (οι 49ers έχασαν από τους Cardinals στο Thursday Night Football), οι 49ers είναι εκτός στόχων, έχοντας την 29η από τις 32 επιθέσεις του NFL.Η εικόνας της ομάδας δεν μπόρεσε σε τίποτα να δικαιολογήσει το εντυπωσιακό 28-0 της πρεμιέρας κόντρα στους Rams. Το ξεφούσκωμα ήταν μεν λογικό, αλλά και εντυπωσιακά απότομο. Μένει πλέον να δούμε το πότε θα επιστρέψει ο Kaepernick σε ρόλο βασικού και αν καταφέρει να αποσπάσει την προσοχή του κοινού, αυτή τη φορά για αγωνιστικούς λόγους.
Αντίθετη πορεία με τους Bucs, τους Lions και τους 49ers, αλλά όμοια με εκείνη των Falcons, διανύουν οι Los Angeles Rams. Μετά το στραπάτσο από τους πιο έτοιμους 49ers, η ομάδα του LA πλέον ανασυντάχθηκε και κέρδισε τρία σερί παιχνίδια, δύο εκ των οποίων ήταν κόντρα στις υπόλοιπες ομάδες της NFC West, Arizona Cardinals και Seattle Seahawks. Μετά την ανάκτηση του προβαδίσματος στην κατηγορία, βρίσκονται στην 1η θέση με 3-1 έχοντας μάλιστα αρκετά ευνοϊκότερο πρόγραμμα μπροστά τους, παρά το γεγονός ότι βρίσκονται στην τελευταία (Νο32) θέση του NFL στο ενεργητικό γιαρδών! Μάλιστα, μέχρι την 3η αγωνιστική οι Rams είχαν περισσότερες νίκες από touchdowns.
Μία θέση πιο πάνω από τους Rams, δηλαδή προτελευταία (Νο31) στην επίθεση στο NFL, βρίσκονται οι Minnesota Vikings. Η ομάδα του Mike Zimmer, που βρίσκεται στο 4-0 έχει σε γιάρδες μία από τις χειρότερες επιθέσεις στο NFL. Τα αποτελέσματα αυτά εξηγούνται βέβαια μερικώς από το γεγονός ότι τόσο οι Rams όσο και οι Vikings είναι ομάδες που λόγω της επιμονής τους στο run πάνε τα παιχνίδια σε πιο αργό ρυθμό και λιγότερες επιθέσεις.Τουλάχιστον αυτό ήταν το πλάνο των Vikings όσο τους ήταν ακόμα διαθέσιμος ο running back Adrian Peterson. Ο τραυματισμός του κορυφαίου RB του NFL, η ανάληψη της ηγεσίας της επίθεσης από τον Sam Bradford που αποκτήθηκε για να αναπληρώσει τον τραυματία Teddy Bridgewater, κάνει τους Vikings μία τελείως διαφορετική ομάδα από εκείνη που κέρδισε χωρίς να πείσει την πρώτη αγωνιστική στο Tennessee. Με τον Shaun Hill τότε βασικό στη θέση του quarterback, αφού ο Sam Bradford μόλις είχε αποκτηθεί, οι Vikings χρειάστηκαν ένα interception του Mariota για να πάρουν το προβάδισμα και 2 αμυντικά touchdowns, ενώ η άμυνα σκόραρε περισσότερους πόντους από την επίθεση. Έκτοτε οι Vikings έχουν δείξει πολύ πιο ισορροπημένο πρόσωπο και φαντάζουν αυτή τη στιγμή ένα από τα μεγαλύτερα φαβορί στην NFC.
Φαβορί στην απέναντι περιφέρεια, την AFC μπορούν πλέον να θεωρηθούν οι New England Patriots. Η ομάδα του Bill Belichick στις πρώτες τέσσερις αγωνιστικές, όπου δεν είχε δικαίωμα συμμετοχής ο Tom Brady κατάφεραν να φτάσουν στο 3-1 ρεκόρ. Η αρχή έγινε με την σημαντική νίκη κόντρα στους Cardinals, ακολούθησαν οι εντός έδρας νίκες κόντρα στους Miami Dolphins και τους Ηouston Texans. Η τέταρτη, όμως, αγωνιστική άφησε τους Patriots στο μηδέν επιθετικά.Παρά την αήττητη αίσθηση που έβγαζαν προς τα έξω και τις υποσχέσεις που άφηναν οι επιστροφές των Brady και Rob Ninkovich, οι Bills κατάφεραν να δέσουν χειροπόδαρα τους Pats και να εμφανίσουν όλες τους τις αδυναμίες. Αδυναμίες στην αντιμετώπιση του run από τους defensive ends, αμφιβολίες στην κατάσταση του tight end Rob Gronkowski και αμφιβολίες για την offensive line όταν πρόκειται για την προστασία του QB και όχι για το run. Με άλλα λόγια η επιστροφή του Brady, θα βρει την ομάδα σε μία τρωτή κατάσταση και όντας ήδη ένα παιχνίδι πίσω από τους άμεσους αντιπάλους τους Broncos, οι οποίοι είναι στο 4-0 και θα είναι οι γηπεδούχοι στο φετινό παιχνίδι μεταξύ των δύο ομάδων.
Στον πάτο της βαθμολογίας πριν την 4η αγωνιστική, υπήρχαν 4 ομάδες χωρίς νίκη. Με φωτεινή εξαίρεση τους Browns, οι υπόλοιπες ομάδες κέρδισαν και πήγαν στο 1-3. Το κακό για την ομάδα του Cleveland, πέρα των τραυματισμών σε τρεις από τους σημαντικότερους παίκτες της ομάδας, είναι ότι τα εύκολα παιχνίδια σιγά σιγά τελειώνουν. Το πρόγραμμα με άλλα λόγια δεν μπορεί να περιμένει το πότε θα είναι έτοιμοι οι Browns για την πρώτη τους νίκη.Παρά το 0-4 ρεκόρ, η ομάδα του Hue Jackson έχει δείξει πολύ καλά στοιχεία κυρίως στην επίθεση. Η ανάδειξη του wide receiver Terrelle Pryor και το ενθαρρυντικό ντεμπούτο του rookie wide receiver Coleman πριν τον τραυματισμό του, άφησαν σε δεύτερη μοίρα της περιπέτειες του δεν-πρόκειται-να-ξαναπαίξω-στο-NFL Josh Gordon. Ο έτερος rookie Cody Kessler, έχει δείξει πολύ καλό πρόσωπο στα δύο παιχνίδια που έχει παίξει και μοιάζει να είναι ο καταλληλότερος quarterback για αυτό που θέλουν να παίξουν οι Browns. Με την offensive line να παίζει σταθερά καλά και τον Isaiah Crowell να κάνει μία καλή χρονιά, οι Browns μοιάζουν καλύτερη ομάδα από κάποιες που βρίσκονται στο 1-3. Μπορεί λοιπόν το πρόγραμμα να μην προμηνύει αλλαγές στη βαθμολογική τους θέση, αλλά οι Browns είναι μία ομάδα με απώλειες που χτίζεται και αξίζει την προσοχή.
Previous Post Τι συμβαίνει με τον Odell Beckham Jr?
Next Post The Quarterly Report 2016, Έκδοση Πρώτη: Οι Πρωταγωνιστές
About The Author: Hyperbolic Comparison
Ιδρυτικό μέλος του site και πηγή γκρίνιας σε κάθε στιγμή της ύπαρξης του. Εργάζεται πρωινές ώρες όταν του επιτρέπει το NFL. Ερασιτέχνης-αποτυχημένος ποδοσφαιριστής πιο αργός από το replay. Έμπλεξε με το football για οικογενειακούς λόγους και δεν είχε δικαίωμα να μη διαλέξει τους Patriots.